กาเบรียล เม็ทซู

กาเบรียล เม็ทซู (, ค.ศ. 1629–1667) เป็นจิตรกรชาวดัตช์ ผลงานของเม็ทซูส่วนใหญ่เป็นจิตรกรรมประวัติศาสตร์ ภาพนิ่งและภาพเหมือน เขาเกิดที่เมืองไลเดิน เป็นบุตรของฌัก เม็ทซูกับแจ็คเควไมน์ การ์นิเยร์ พ่อของเม็ทซูเสียชีวิตก่อนเขาเกิด ทำให้ในวัยเด็กเขาอาศัยอยู่กับแม่และพ่อเลี้ยง ยังไม่เป็นที่ทราบว่าเม็ทซูฝึกฝนด้านศิลปะที่ไหนหรือกับใคร แต่คาดกันว่าเป็นจิตรกรชาวดัตช์นาม แคร์ริต เดา (Gerrit Dou) และอันโตนี เคลส เดอ เกร็บเบอร์ (Anthonie Claesz de Grebber) ในปี ค.ศ. 1648 เม็ทซูร่วมก่อตั้งสมาคมช่างนักบุญลูกาในไลเดิน ก่อนจะเดินทางไปยูเทรกต์เพื่อเล่าเรียนกับนิโคเลาส์ นัปเฟอร์ (Nikolaus Knüpfer) และยัน วีนิกซ์ (Jan Weenix)

ประมาณปี ค.ศ. 1655 เม็ทซูย้ายไปอยู่ที่อัมสเตอร์ดัมและแต่งงานกับอิซาเบลลา เดอ โวล์ฟ ในช่วงนี้เขาเริ่มหันเหความสนใจมาที่จิตรกรรมไลเดิน (Leidse Fijnschilders) หรือจิตรกรรมที่เน้นแสงเงา เม็ทซูฝึกสอนจิตรกรชาวดัตช์สองคนคือ มิชีล ฟัน มัสเชอร์ (Michiel van Musscher) และโยสต์ ฟัน กีล (Joost van Geel) ก่อนจะเสียชีวิตด้วยวัย 38 ปี ร่างของเขาถูกฝังที่โบสถ์ Nieuwe Kerk ในอัมสเตอร์ดัม

อ้างอิง 

บุคคลจากไลเดิน
จิตรกรชาวดัตช์
จิตรกรยุคทองของเนเธอร์แลนด์
จิตรกรภาพประวัติศาสตร์
จิตรกรภาพเหมือน
จิตรกรภาพชีวิตประจำวัน
จิตรกรในคริสต์ศตวรรษที่ 17